Ускрс или Васкрс

 Ускрс или Васкрс је највећи хришћански празник, којим се прославља Исусов повратак у живот – Васкрсење.

Припреме за Ускрс се разликују од обичаја до обичаја.Традиционално почињу на Велики четвртак, дан причешћа. Настављају се Великим петком.

На велики петак се не служе литургије. То је дан строгог поста.На тај дан се фарбају и ускршња јаја, највише црвеном бојом, која симболизују Исусову крв. Јаја се од недеље једу, поклањају и њима се куца.

Прво црвено јаје које се фарба назива се чуваркућом.

Након Великог петка следи Велика субота, други дан хришћанске жалости. Тај дан је Христос провео у Хаду, те га верници обележавају у молитви и тишини. То је уједно и последњи дан недеље страдања и смрти.. Поноћном Васкршњом литургијом завршавају се дани жалости и почиње празник ускрснућа.

Тако почиње недеља, први дан Ускрса. Православци у Србији се тог дана поздрављају речима – Христос васкрсе, на шта се одговара – Ваистину васкрсе. Недеља је дан којег је Исус васкрсао.Славе се и други и трећи дан Ускрса.

Питања

1. Који је највећи хришћански празник?
2. Када почињу припреме за Ускрс?
3. Које боје је прво јаје?
4. Како називамо то прво јаје?
5. Шта се ради са ускршњим јајима?